Pangandikanipun Sri Krêsna: "Suwawi dipun piyarsakna yayi prabu, anggèn kula ngaturakên kawontênanipun Prabu Jarasandha, kados punapa kasêktèn saha katiyasanipun sarta punapa darunanipun dene kula tuwin kadang warga sanès-sanèsipun taksih ngugung kemawon dhatêng dêksuranipun, nadyan Jarasandha sampun marambah-rambah anggènipun nyênyamah dhatêng kula tuwin kadang warga kula.
